b'\n_START_ARTICLE_\n\xc5\xa0tudentski svet\n_START_PARAGRAPH_\n\xc5\xa0tudentski svet je organ fakultete oz. univerze, dolo\xc4\x8den z Zakonom o visokem \xc5\xa1olstvu, njegovo delovanje pa je natan\xc4\x8dneje definirano z internimi akti univerz in fakultet._NEWLINE_\xc5\xa0tudentski svet je najvi\xc5\xa1ji in edini predstavni\xc5\xa1ki organ \xc5\xa1tudentov na fakulteti oz. univerzi. V imenu \xc5\xa1tudentov podaja mnenja o napredovanju profesorjev, kontrolira izvajanje \xc5\xa1tudentske ankete, sodeluje pri re\xc5\xa1evanju \xc5\xa1tudijskih te\xc5\xbeav, se ukvarja s \xc5\xa1tudentskimi pravicami in zastopa \xc5\xa1tudente v organih fakultet oz. univerz._NEWLINE_Najve\xc4\x8dji \xc5\xa1tudentski svet v Sloveniji je \xc5\xa0tudentski svet Univerze v Ljubljani.'